keepcup starwars - stormtrooper M - dit krus on the go\nHjem \_ Mærker \_ Keepcup - miljørigtig Coffee to go krus \_ Starwars keepcup M - Stormtrooper\nStarwars keepcup M - Stormtrooper\nVarenummer: Keepcup original - Stormtrooper M\nKeepcup to-go-krus i ny fed starwarsudgave - Stormtrooper\nKeepcup er opstået i 2009 i Australine og missionen er at beskytte miljøet og ændre det store overforbrug af kaffekopper i pap. I Australien kan man gå ind på enhver kaffebar i Australien og få fyldt koppen. Dette sparer miljøet for en masse affald og din kaffe holder sig varm længere.\nKeepCup Original er lavet i miljørigtig plast og KeepCup Brew er lavet i glas.\nKeep cup findes i følgende størrelser:\nS kan indeholde 227ml\nM kan indeholde 340ml\nL kan indeholde 454ml\nIndeholder ikke BPS/BPS\nBeskyt miljøet og brug keepcup - 20 engangskrus indeholder det samme plastik som 1 lille keepcup - det er virkelig tankevækkende.\nkeepCup M - Cucumber\nkeepCup M - Apricot\nkeepCup L - Cucumber


Børn&Unge - 2009/34 - BUPL mener: Bedste bedst for børn?\nBUPL mener: Bedste bedst for børn?\nFor hvor er vi på vej hen i vores stræben efter at få hverdagen til at hænge sammen?\nAt vores børn har godt af og brug for at være sammen med bedsteforældregenerationen, skal der ikke herske nogen tvivl om. Der skal heller ikke herske nogen tvivl om, at for institutionerne er det en god idé med aldersspredning i personalegruppen.\nSom man kan læse i dette nummer af Børn&Unge, så klarer en frivillig bedstemor praktiske opgaver i en børnehave på Als, så pædagogerne kan koncentrere sig om børnene. Det er bestemt en prisværdig indsats, hun dermed yder.\nMen når man er nødt til at løse pædagogisk arbejdskraftbehov ved at engagere frivillige bedsteforældre, så hopper min kæde af.\nEn undersøgelse fra SFI - Det Nationale Forskningscenter for Velfærd peger på, at hvis vi skal den sociale ulighed til livs og sikre børn og unge lige muligheder, skal vi have mere fokus på høj kvalitet i daginstitutionerne. Sagt mere tydeligt, så handler det om, at der skal investeres mere i gode normeringer med kvalificeret arbejdskraft, altså pædagoger, der kan være med til at sikre børnenes udvikling.\nDe tidlige år er helt afgørende i et barns liv, og SFI dokumenterer meget entydigt, at der er en sammenhæng mellem normeringer, plads, personalets uddannelse og dermed grundlaget for at sikre børnene den bedst mulige start på livet.\nDerfor er begrebet frivillig og ikke-uddannet arbejdskraft meget bekymrende i mine ører. For hvor er vi på vej hen i vores stræben efter at få hverdagen til at hænge sammen? Der er for få hænder, og der er for få pædagoger i institutionerne. Men løsningen er ikke frivillig arbejdskraft, selvom det kan være besnærende. Løsningen er flere pædagoger.\nSom jeg læser det, så løser de frivillige bedsteforældre opgaver inden for køkkenarbejde og rengøring, der er dækket via eksisterende overenskomster. Dermed løfter de opgaver, der bør aflønnes.\nAccepterer vi, at dette arbejde kan udføres af frivillige, så er det nærliggende også at lade de frivillige indtræde i pædagogmedhjælperfunktioner - og måske endda pædagogfunktioner. De frivillige er der jo, og børnene kender dem. Det er en glidebane, der er uansvarlig og uacceptabel over for børn, forældre og samfund som helhed.\nDen reelle løsning er i stedet, at politikerne får øjnene op og sørger for økonomi til bedre normeringer, mere efter- og videreuddannelse, mere plads, og mindre bureaukrati. Derigennem skabes gode opvækstvilkår for børnene i vores land. Det kan betale sig, når et barn får mere selvværd og selvsikkerhed nok til en god skolestart. Det mindsker på den lange bane risikoen for at ende i kriminalitet.\nPolitikerne skal turde tænke mere end fire år frem. Gevinsterne - også samfundsøkonomisk - kommer måske ikke inden for deres valgperiode, men de kommer. Det vil være en investering, der helt sikkert giver et stort afkast både menneskeligt og økonomisk.


Sygeplejerske til ældrecenter på vestegnen med weekend hver 8. uge - CareMatch\nTil ældrecenter med somatiske og demente borgere søger vi en ansvarlig centersygeplejerske, der kan planlægge og lede sygeplejen.\nSamarbejde med sygeplejersker\nDu skal kunne indgå i et fagligt samarbejde med de øvrige sygeplejersker på centret og på tværs af ældrecentrene. Herunder at koordinere opgaver i samarbejde med teamet og sikre en høj kvalitet i udførelsen af observationer og sygepleje samt medicin og dokumentation.\nDin opgaver er grundlæggende at planlægge, lede og udføre sygepleje. Over for kolleger at formidle og sikre den gode sygepleje og udvikle sygeplejen, hvor det er nødvendigt. Dertil behandling af UTH.\nDet skal have overblik og handlekraft på opgaver der skal fordeles. Borgerne er tiltagende komplekse og vi har ofte mange opgaver, der skal løses til hverdag. Dertil skal du kunne gå foran i udviklingsprocesser, og være med til at implementere og kvalitetssikre nye tiltag.\nErfaring med somatik og demens\nErfaring med samarbejde med beboere, pårørende, kolleger og andre samarbejdspartnere\nEt anerkendende arbejdsmiljø med dygtige og engagerede kolleger i et hus med mange kompetencer.\nEn hverdag med udfordringer og en organisation i udvikling\nCentret arbejder med at sikre det gode hverdagsliv for beboerne og har fokus på rehabilitering.\nBeboerne tilbydes forskellige aktiviteter som sang, musik, gymnastik, spisegruppe, julefrokost, påskefrokost, høstfest og udflugter m.m.\nCentret er uddannelsessted for social- og sundhedsassistenter, social- og sundhedshjælpere og sygeplejestuderende.\nStillingen er i udgangspunktet 32 timer.\nDine løn- og ansættelsesforhold følger overenskomsten, herunder principperne for Ny Løn. Der er lavet funktionsbeskrivelse og lokalaftale for funktionen Centersygeplejeske. Du vil blive anmodet om indhentelse af straffeattest.\nHvis du har spørgsmål, er du velkommen til at kontakte Stefan Førster-Christensen på 30 950 057 eller sfc@carematch.dk.\nAnsøgningsfrist: 25. oktober 2018, men vi behandler ansøgninger løbende\n⇐ Sygeplejerske som klinisk vejleder til ældrecenter på vestegnen med weekend hver 8. uge\nSygeplejerske med ansvar for teamledelse og den faglige kvalitet – weekendfri ⇒